عراقین باشکندی بغداددا کیملیگی بیلینمه‌ین شخصلر طرفین‌دن گؤستریچیلره آتیش ائدیلمه‌سی نتیجه‌سین‌ده ۱۶ نفر اؤلدو.
بغداددا حکومت قارشیدی گؤستریلرین سوردویو تحریر میدانینا بیر نئچه کیلومتر اوزاقلیق‌دا اولان اعتراضچیلار طرفین‌دن ایستیفاده ائدیله‌ن ۷ قات‌لی اوتوپارک بیناسینا کیملیگی هله بیلینمه ین شخص آتیش ائتدی.
ساغلیق قایناقلارین‌دان آلینان معلوماتا گؤره، ائدیلن آتیش نتیجه‌سین‌ده ۱۶ نفر اؤلدو، ۷۰ نفر یارالاندب.
شاهیدلر، ماشینلارلا حادثه یئرینه گئدن سلاحلی قروپون اؤنجه اوتوپارک بیناسینی مولوتوف کوکتئیلی آتاراق اودا وئردیگینی، سونرا بینادا اولان گؤستریچیلره آتیش ائتمه‌یه باشلادیغینی ایضاح ائتدی.
عراق مقاملارین‌دان ایسه هله حادثه‌یه باغلی رسمی بیر آچیقلاما ائدیلمه‌دی.
بیر فوتو خبرچی ده، الخلانی میدانیندا اوغرادیغی بیچاق‌لی سالدیریدا حیاتینی ایتیردی.
بیر باشقا ژورنالیست ایسه اعتراض گؤستریلرینین آردین‌دان گئتدیگی ائوینین قارشی‌سین‌دان کیملیگی بیلینمه‌ین سلاح‌لی بیر قروپ طرفین‌دن قاچیریلدی.
